Carlheinz Neumann (27. november 1905 - 19. maj 1983) var en tysk roer og olympisk guldvinder, født i Berlin. Neumann var styrmanden i den tyske firer med styrmand, der vandt guld ved OL 1932 i Los Angeles. Bådens roere var Hans Eller, Walter Meyer, Horst Hoeck og Joachim Spremberg. Tyskerne sikrede sig guldmedaljen foran Italien og Polen, der fik henholdsvis sølv og bronze. Det var hans eneste OL-deltagelse.